title: A Bizottság határozata ( 2015. január 26. ) „az EU közös transzferárfóruma” elnevezésű szakértői csoport létrehozásáról

text:
               28.1.2015

               HU

               Az Európai Unió Hivatalos Lapja

               C 28/5

         A BIZOTTSÁG HATÁROZATA
   (2015. január 26.)
   „az EU közös transzferárfóruma” elnevezésű szakértői csoport létrehozásáról
   (2015/C 28/05)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az EU közös transzferárfórumát létrehozó 2011/C 24/03 bizottsági határozat (1)2015. március 31-én lejár.

               (2)

               Tekintettel arra, hogy a transzferárak miatt felmerülő adózási kérdések a belső piac szempontjából igen fontosak, továbbá arra, hogy az EU közös transzferárfóruma által a Bizottságnak nyújtott segítség és tanácsadás során szerzett tapasztalatok kedvezőek, és a Bizottságnak a jövőben is szüksége van ilyen testületre, a transzferárképzési szabályok Unión belüli egységesebb alkalmazása érdekében létre kell hozni egy új, „az EU közös transzferárfóruma” elnevezésű szakértői csoportot, és meg kell határozni annak feladatait és felépítését.

               (3)

               Az EU közös transzferárfóruma segíti és tanácsokkal látja el a Bizottságot a transzferárak kapcsán felmerülő adózási kérdésekben.

               (4)

               Az EU közös transzferárfórumát a transzferárak területén jártas kormány- és nem állami szereplő szakértőknek kell alkotniuk. A szak- és érdeklődési területek kiegyensúlyozott képviseletének biztosítása érdekében kívánatos továbbá biztosítani annak lehetőségét, hogy a tagok helyére más személyeket nevezzenek ki.

               (5)

               Meg kell határozni azokat a szabályokat, amelyek szerint az EU közös transzferárfórumának tagjai információkat hozhatnak nyilvánosságra.

               (6)

               A személyes adatokat a 45/2001/EU európai parlamenti és tanácsi rendelettel összhangban kell feldolgozni (2).

               (7)

               A 2011/C 24/03 határozatot hatályon kívül kell helyezni.

               (8)

               E határozat alkalmazását helyénvaló határidőhöz kötni,

         A KÖVETKEZŐKÉPPEN HATÁROZOTT:
   1. cikk
   Tárgy
   Megalakul „az EU közös transzferárfóruma” elnevezésű szakértői csoport (a továbbiakban: a Fórum).
   2. cikk
   Feladatkör
   A Fórum feladata a következő:

               a)

               olyan platform létrehozása, ahol az üzleti, a civil társadalomból jövő, és a nemzeti adóigazgatási szakértők megvitathatják a transzferárak okozta azon problémákat, amelyek akadályozzák az Unión belüli, határokon átívelő üzleti tevékenységeket;

               b)

               tanácsadás a Bizottság számára a transzferárak kapcsán felmerülő adózási kérdésekben;

               c)

               a Bizottság támogatása az OECD multinacionális vállalkozások és adóhatóságok számára kiadott transzferárképzési iránymutatásaival összhangban álló gyakorlati megoldások keresésében.

         3. cikk
   Konzultáció
   (1)   A Bizottság a transzferárképzéssel összefüggő bármely kérdésben konzultálhat a Fórummal.
   (2)   A Fórum elnöke tanácsolhatja a Bizottságnak, hogy egy meghatározott kérdésben konzultáljon a Fórummal.
   4. cikk
   Tagság, a tagok felkérése
   (1)   A Fórum tagjait a tagállamok adóhatóságai és 18 szervezet alkotja (3).
   (2)   A tagállamok adóhatóságai egy-egy transzferárazási ügyekkel foglalkozó köztisztviselőt jelölnek képviselőként ki a Fórumba.
   (3)   A tagszervezeteket az Adóügyi és Vámuniós Főigazgatóság főigazgatója választja ki azon szervezetek közül, akik az erre a célra kiírt pályázati felhívásra jelentkeztek és képviselőnek megfelelően képesített szakértőket jelöltek ki.
   (4)   A tagságra megfelelőnek bizonyuló, de ki nem nevezett szervezetek várólistára kerülhetnek, amelyet a Bizottság akkor használhat, ha valamely tag helyére másik tagot kell kinevezni.
   (5)   A szervezeteket két évre nevezik ki. A szervezetek a helyükre lépő új tag felkéréséig, illetve megbízatásuk lejártáig maradnak hivatalban. Megbízatásuk megújítható.
   (6)   A szervezetek helyett a hivatali idejük végéig terjedő időszakra a következő esetekben nevezhető ki másik tag:

               a)

               ha a szervezet lemond megbízatásáról;

               b)

               ha a szervezet nem képes többé érdemben hozzájárulni a Fórum működéséhez;

               c)

               ha a szak- és érdeklődési területek kiegyensúlyozott képviseletének biztosítása érdekében ez kívánatos.

         (7)   A szervezetek nevének jegyzékét közzéteszik a bizottsági szakértői csoportok és más hasonló testületek nyilvántartásában (a továbbiakban: a nyilvántartás) és az arra kijelölt weboldalon.
   (8)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A csoport elnökét az Adóügyi és Vámuniós Főigazgatóság főigazgatója nevezi ki. A tárgyalási anyagok előkészítése az elnök felelőssége mellett a Bizottság képviselőjével folytatott egyeztetéssel történik.
   (2)   A Bizottság szolgálatainak egyetértésével a Fórum feladatmeghatározása alapján egyes konkrét kérdések tanulmányozására alcsoportok hozhatók létre. Az ilyen alcsoportokat megbízatásuk teljesítése után feloszlatják.
   (3)   A Bizottság a Fórum vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok (4) 8. pontjának (3) bekezdése szerinti szervezeteknek, a tagjelölt országoknak és az OECD-nek.
   (4)   A fórum tagjai és képviselőik, valamint a meghívott szakértők és megfigyelők eleget tesznek a szerződésekben és azok végrehajtási szabályaiban előírt szakmai titoktartási kötelezettségeknek, valamint az EU minősített információknak a 2001/844/EK, ESZAK, Euratom bizottsági határozat (5) mellékletében meghatározott védelmére vonatkozó bizottsági biztonsági szabályoknak. E kötelezettségeik esetleges elmulasztása esetén a Bizottság minden szükséges intézkedést meghozhat.
   (5)   A Fórum és az alcsoportok üléseit rendszerint a Bizottság helyiségeiben tartják. A titkársági feladatok ellátásáról a Bizottság gondoskodik. A Fórum és alcsoportjai ülésein részt vehetnek a Bizottság más olyan tisztviselői is, akiket érint a megbeszélések tárgya.
   (6)   A Fórum a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (7)   A Bizottság a Fórum tevékenységére vonatkozó valamennyi dokumentumot – például az ütemterveket, a jegyzőkönyveket és a résztvevők beadványait – közzéteszi a nyilvántartásban, vagy pedig egy abban feltüntetett internetes hivatkozás (link) segítségével, amely arra a témával foglalkozó weboldalra mutat, ahol az információk megtalálhatók. Kivétel a közzététel alól akkor lehetséges, ha a dokumentum közzététele kedvezőtlenül befolyásolná az 1049/2001/EK európai parlamenti és tanácsi rendelet (6) 4. cikkének értelmében vett köz- vagy magánérdek védelmét.
   6. cikk
   Az ülésekkel kapcsolatos kiadások
   (1)   A Fórum tevékenységeiben részt vevők szolgálataikért nem részesülnek díjazásban.
   (2)   A Fórum munkájában részt vevők utazási és – adott esetben – ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forrásfelosztási eljárás keretében megállapított, rendelkezésre álló előirányzatok kimerüléséig térítik vissza.
   7. cikk
   Hatályon kívül helyezés
   A 2011/C 24/03 határozat hatályát veszti.
   8. cikk
   Időbeli hatály
   Ezt a határozatot 2019. március 31-ig kell alkalmazni.

      Kelt Brüsszelben, 2015. január 26-án.

            a Bizottság részéről

         Pierre MOSCOVICI

            a Bizottság tagja

      (1)  A Bizottság 2011. január 25-i 2011/C 24/03 határozata „az EU közös transzferárfóruma” elnevezésű szakértői csoport létrehozásáról (HL C 24., 2011.1.26., 3. o.).

      (2)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (3)  A szó tágabb értelmében vett szervezetek, ideértve a vállalkozásokat, egyesületeket, nem kormányzati szerveket, szakszervezeteket, egyetemeket, kutatóintézeteket, uniós ügynökségeket, uniós testületeket és nemzetközi szervezeteket.

      (4)  Az elnök közleménye a Bizottságnak: A bizottsági szakértői csoportokra vonatkozó horizontális szabályokról és a szakértői csoportok nyilvántartásáról, C(2010) 7649 végleges.

      (5)  A Bizottság 2001. november 29-i 2001/844/EK, ESZAK, Euratom határozata eljárási szabályzatának módosításáról (HL L 317., 2001.12.3., 1. o.).

      (6)  Az Európai Parlament és a Tanács 2001. május 30-i 1049/2001/EK rendelete az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.). (E kivételek célja a közbiztonság, katonai ügyek, nemzetközi kapcsolatok, pénzügyi, monetáris vagy gazdaságpolitikai érdekek, valamint a személyiség és a magánszemély becsületének védelme, illetve üzleti érdekek védelme, bírósági eljárások és jogi tanácsadás, ellenőrzések/vizsgálatok/könyvvizsgálatok és az intézmény döntéshozatali eljárásának védelme.)


title: 2012/693/EU: A Tanács határozata ( 2012. november 7. ) az Európai Gazdasági és Szociális Bizottság egy dán tagjának kinevezéséről

text:
               9.11.2012

               HU

               Az Európai Unió Hivatalos Lapja

               L 310/49

         A TANÁCS HATÁROZATA
   (2012. november 7.)
   az Európai Gazdasági és Szociális Bizottság egy dán tagjának kinevezéséről
   (2012/693/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a dán kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               Nils Juhl ANDREASEN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Rikke EDSJÖ-t (Senior Consultant, Danish Agriculture and Food Council) a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. november 7-én.

            a Tanács részéről

            az elnök

         A. D. MAVROYIANNIS

      (1)  HL L 251., 2010.9.25., 8. o.


title: A Tanács határozata (1989. december 21.) az Európai Gazdasági Közösség és az Izlandi Köztársaság között a kereskedelmi célú elektronikusadatcsere-rendszerekről szóló megállapodás megkötéséről

text:
Fontos jogi nyilatkozat

|

31989D0691

Hivatalos Lap L 400 , 30/12/1989 o. 0011 - 0011 finn különkiadás fejezet 16 kötet 1 o. 0095  svéd különkiadás fejezet 16 kötet 1 o. 0095

		A Tanács határozata(1989. december 21.)az Európai Gazdasági Közösség és az Izlandi Köztársaság között a kereskedelmi célú elektronikusadatcsere-rendszerekről szóló megállapodás megkötéséről(89/691/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a 87/499/EGK határozattal [4] a Tanács a kereskedelmi célú elektronikusadatcsere-rendszerekre (TEDIS) vonatkozó kommunikációs hálózati közösségi programot fogadott el;mivel a 89/241/EGK határozattal [5] a Tanács módosította az említett határozatot, lehetővé téve a programban való részvételt olyan harmadik országokban működő cégek számára, amelyekkel a Közösség megállapodást kötött ezen országok TEDIS programhoz való csatlakozásáról;mivel ezenkívül a 89/241/EGK határozattal a Tanács felhatalmazta a Bizottságot, hogy e megállapodásokról tárgyaljon az Európai Szabadkereskedelmi Társulás tagjaival;mivel az Európai Gazdasági Közösség és az Izlandi Köztársaság között, a kereskedelmi célú elektronikusadatcsere-rendszerekről szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és az Izlandi Köztársaság közötti, a kereskedelmi célú elektronikusadatcsere-rendszerekről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 8. cikkében előírt értesítést a Közösség nevében a Tanács elnöke küldi meg.Kelt Brüsszelben, 1989. december 21-én.a Tanács részérőlaz elnökE. Cresson[1] HL C 285., 1989.11.11., 6. o.[2] 1989. december 15-i vélemény (a Hivatalos Lapban még nem tették közzé).[3] 1989. december 19-i vélemény (a Hivatalos Lapban még nem tették közzé).[4] HL L 285., 1987.10.8., 35. o.[5] HL L 97., 1989.4.11., 46. o.--------------------------------------------------


title: A Politikai és Biztonsági Bizottság (KKBP) 2016/1633 határozata (2016. július 26.) az Afrika szarván a regionális tengeri kapacitásépítést célzó európai uniós misszió (EUCAP Nesztór) vezetőjének kinevezéséről (EUCAP Nesztór/1/2016)

text:
               10.9.2016

               HU

               Az Európai Unió Hivatalos Lapja

               L 243/8

         A POLITIKAI ÉS BIZTONSÁGI BIZOTTSÁG (KKBP) 2016/1633 HATÁROZATA
   (2016. július 26.)
   az Afrika szarván a regionális tengeri kapacitásépítést célzó európai uniós misszió (EUCAP Nesztór) vezetőjének kinevezéséről (EUCAP Nesztór/1/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Afrika szarván a regionális tengeri kapacitásépítést célzó európai uniós misszióról (EUCAP NESTOR [helyesen: EUCAP Nesztór]) szóló, 2012. július 16-i 2012/389/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A 2012/389/KKBP határozat 9. cikke (1) bekezdésének értelmében a Szerződés 38. cikke harmadik bekezdésének megfelelően a Politikai és Biztonsági Bizottság (PBB) felhatalmazást kapott, hogy meghozza az Afrika szarván a regionális tengeri kapacitásépítést célzó európai uniós misszió (EUCAP Nesztór) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A PPB 2012. július 17-én elfogadta az EUCAP NESTOR/1/2012 (helyesen: EUCAP Nesztór/1/2012) határozatot (2), amelyben 2012. július 17-étől Jacques LAUNAY-t nevezte ki az EUCAP Nesztór misszióvezetőjévé.

               (3)

               A PPB 2013. július 23-án elfogadta az EUCAP NESTOR/3/2013 (helyesen: EUCAP Nesztór/3/2013) határozatot (3), amellyel a 2013. július 16-tól2014. július 15-ig terjedő időszakra Etienne DE MONTAIGNE DE PONCINS-t nevezte ki az EUCAP Nesztór misszióvezetőjévé.

               (4)

               A PBB 2014. július 24-én elfogadta az EUCAP NESTOR/1/2014 (helyesen: EUCAP Nesztór/1/2014) határozatot (4), mellyel 2015. július 15-ig meghosszabbította Etienne DE MONTAIGNE DE PONCINS-nak az EUCAP Nesztór misszióvezetőjeként betöltött megbízatását.

               (5)

               2016. július 22- én az Unió külügyi és biztonságpolitikai főképviselője azt javasolta, hogy Maria-Cristina STEPANESCU-t nevezzék ki az EUCAP Nesztór misszióvezetőjévé a 2016. szeptember 1-től2016. december 12-ig terjedő időszakra,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Maria-Cristina STEPANESCU-t nevezi ki az Afrika szarván a regionális tengeri kapacitásépítést célzó európai uniós misszió (EUCAP Nesztór) vezetőjévé a 2016. szeptember 1-től2016. december 12-ig terjedő időszakra.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 187., 2012.7.17., 40. o.

      (2)  A Politikai és Biztonsági Bizottság 2012/426/KKBP határozata (2012. július 17.) az Afrika szarván a regionális tengeri kapacitásépítést célzó európai uniós misszió (EUCAP NESTOR) vezetőjének kinevezéséről (EUCAP NESTOR/1/2012) (HL L 198., 2012.7.25., 16. o.).

      (3)  A Politikai és Biztonsági Bizottság 2013/400/KKBP határozata (2013. július 23.) az Afrika szarván a regionális tengeri kapacitásépítést célzó európai uniós misszió (EUCAP NESTOR) vezetőjének kinevezéséről (EUCAP NESTOR/3/2013) (HL L 202., 2013.7.27., 23. o.).

      (4)  A Politikai és Biztonsági Bizottság 2014/642/KKBP határozata (2014. július 24.) az Afrika szarván a regionális tengeri kapacitásépítést célzó európai uniós misszió (EUCAP NESTOR) misszióvezetője megbízatásának meghosszabbításáról (EUCAP NESTOR/1/2014) (HL L 267., 2014.9.6., 4. o.).


title: A Tanács (EU) 2016/350 határozata (2016. február 25.) az Európai Unió és a Svájci Államszövetség közötti, utóbbinak az Európai Menekültügyi Támogatási Hivatalban való részvétele részletes szabályairól szóló megállapodás megkötéséről

text:
               11.3.2016

               HU

               Az Európai Unió Hivatalos Lapja

               L 65/61

         A TANÁCS (EU) 2016/350 HATÁROZATA
   (2016. február 25.)
   az Európai Unió és a Svájci Államszövetség közötti, utóbbinak az Európai Menekültügyi Támogatási Hivatalban való részvétele részletes szabályairól szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 74. cikkére, 78. cikkének (1) és (2) bekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 185/2014/EU tanácsi határozattal (1) összhangban, az Európai Unió és a Svájci Államszövetség közötti, utóbbinak az Európai Menekültügyi Támogatási Hivatalban való részvétele részletes szabályairól szóló megállapodást (a továbbiakban: a megállapodás), feltételezve annak későbbi megkötését, 2014. február 11-én aláírták.

               (2)

               A megállapodást jóvá kell hagyni.

               (3)

               A 439/2010/EU európai parlamenti és tanácsi rendelet (2) (21) preambulumbekezdésében meghatározottak szerint az Egyesült Királyság és Írország részt vesz a Hivatal munkájában, és a rendelet rájuk nézve kötelező. Ezért a 439/2010/EU rendelet 49. cikke (1) bekezdését azáltal kell érvényre juttatniuk, hogy részt vesznek e határozatban. Az Egyesült Királyság és Írország ezért részt vesz e határozatban.

               (4)

               A 439/2010/EU rendelet (22) preambulumbekezdésében meghatározottak szerint Dánia nem vesz részt a Hivatal munkájában, és a rendelet rá nézve nem kötelező. Dánia ezért nem vesz részt e határozatban,

         ELFOGADTA EZT A HATÁROZATOT:
   1. cikk
   Az Európai Unió és a Svájci Államszövetség közötti, utóbbinak az Európai Menekültügyi Támogatási Hivatalban való részvétele részletes szabályairól szóló megállapodás az Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A megállapodás 13. cikke (1) bekezdésében meghatározott értesítést az Unió nevében a Tanács elnöke teszi meg (3).
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. február 25-én.

            a Tanács részéről

            az elnök

         K.H.D.M. DIJKHOFF

      (1)  A Tanács 185/2014/EU határozata (2014. február 11.) az Európai Unió és a Svájci Államszövetség közötti, utóbbinak az Európai Menekültügyi Támogatási Hivatalban való részvétele részletes szabályairól szóló megállapodás megkötéséről (HL L 102., 2014.4.5., 1. o.).

      (2)  Az Európai Parlament és a Tanács 439/2010/EU rendelete (2010. május 19.) az Európai Menekültügyi Támogatási Hivatal létrehozásáról (HL L 132., 2010.5.29., 11. o.).

      (3)  A megállapodás hatálybalépésének dátumát az Európai Unió Hivatalos Lapjában a Tanács Főtitkársága teszik közzé.


title: Az Európai Parlament (EU) 2015/1615 határozata (2015. április 29.) az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács

text:
               2015.9.30.

               HU

               Az Európai Unió Hivatalos Lapja

               L 255/21

      AZ EURÓPAI PARLAMENT (EU) 2015/1615 HATÁROZATA
      (2015. április 29.)
      az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
      AZ EURÓPAI PARLAMENT,

                  —

                  tekintettel az Európai Unió 2013-as pénzügyi évre szóló általános költségvetésére (1),

                  —

                  tekintettel az Európai Unió 2013-as pénzügyi évre vonatkozó összevont éves beszámolójára (COM(2014)510 – C8-0148/2014) (2),

                  —

                  tekintettel a Számvevőszéknek a 2013-as pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 55., 99., 164., 165. és 166. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0116/2015),

         1.

            elhalasztja a Tanács főtitkára számára az Európai Tanács és a Tanács 2013-as pénzügyi évre szóló költségvetésének végrehajtására vonatkozó mentesítés megadásáról szóló határozatát;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, az európai adatvédelmi biztosnak, valamint az Európai Külügyi Szolgálatnak, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Marin SCHULZ

               a főtitkár

            Klaus WELLE

         (1)  HL L 66., 2013.3.8.

         (2)  HL C 403., 2014.11.13., 1. o.

         (3)  HL C 398., 2014.11.12., 1. o.

         (4)  HL C 403., 2014.11.13., 128. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.


title: 2011/615/EU: Az Európai Parlament határozata ( 2011. május 10. ) az innovatív gyógyszerek kutatására irányuló kezdeményezést megvalósító közös vállalkozás 2009-es pénzügyi évre vonatkozó elszámolásának lezárásáról

text:
               27.9.2011

               HU

               Az Európai Unió Hivatalos Lapja

               L 250/254

         AZ EURÓPAI PARLAMENT HATÁROZATA
   (2011. május 10.)
   az innovatív gyógyszerek kutatására irányuló kezdeményezést megvalósító közös vállalkozás 2009-es pénzügyi évre vonatkozó elszámolásának lezárásáról
   (2011/615/EU)
   AZ EURÓPAI PARLAMENT,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az innovatív gyógyszerek kutatására irányuló kezdeményezést megvalósító közös vállalkozás 2009. december 31-ig tartó pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2011. február 15-i ajánlására (05894/2011 – C7-0051/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az innovatív gyógyszerek kutatására irányuló kezdeményezést megvalósító közös vállalkozás létrehozásáról szóló 2007. december 20-i 73/2008/EK tanácsi rendeletre (3) és különösen annak 11. cikke (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0129/2011),

               1.

               jóváhagyja az innovatív gyógyszerek kutatására irányuló kezdeményezést megvalósító közös vállalkozás 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az innovatív gyógyszerek kutatására irányuló kezdeményezést megvalósító közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 342., 2010.12.16., 15. o.

      (2)  HL L 248., 2002.9.16., 1. o.

      (3)  HL L 30., 2008.2.4., 38. o.

      (4)  HL L 357., 2002.12.31., 72. o.


title: 2011/324/EU: A Tanács határozata ( 2011. május 30. ) az AKCS–EU partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló 2010/371/EU határozat alkalmazási időszakának meghosszabbításáról

text:
               1.6.2011

               HU

               Az Európai Unió Hivatalos Lapja

               L 146/2

         A TANÁCS HATÁROZATA
   (2011. május 30.)
   az AKCS–EU partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló 2010/371/EU határozat alkalmazási időszakának meghosszabbításáról
   (2011/324/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére,
   tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti Cotonouban 2000. június 23-án aláírt (1) és utoljára Ouagadougouban 2010. június 23-án módosított (2) partnerségi megállapodásra (a továbbiakban: az AKCS–EU partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EU partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel az Európai Bizottság javaslatára,
   mivel:

               (1)

               Az AKCS–EU partnerségi megállapodás 9. cikkében említett alapvető elemeket megsértették.

               (2)

               Az AKCS–EU partnerségi megállapodás 96. cikke alapján 2009. július 6-án az afrikai, karibi és csendes-óceáni államok csoportjának (AKCS) képviselői jelenlétében konzultációk nyíltak meg a Madagaszkári Köztársasággal, amelyek során a hatalmon lévő átmeneti főhatóság képviselői sem kielégítő javaslatokat, sem megfelelő kötelezettségvállalásokat nem terjesztettek elő.

               (3)

               A politikai válság megoldása érdekében a közvetítői szerepet betöltő Dél-afrikai Fejlesztési Közösség (a továbbiakban: SADC) és valamennyi politikai párt jelentős erőfeszítéseket tett, különösen az SADC közvetítése során javasolt, a konszenzusos átmenetre vonatkozó ütemtervről folytatott tárgyalások során, amely ütemterv célja szabad és hiteles választások megtartása az alkotmányos rendhez való visszatérés érdekében.

               (4)

               Mindazonáltal a mai napon a 12 hónapos határidő lejártával az Európai Unió megállapítja, hogy mindezen erőfeszítések ellenére a részt vevő felek nem írták alá az ütemtervet, és azt az SADC, az Afrikai Unió és a nemzetközi közösség sem hagyta jóvá. Emiatt jelenleg nem lehet számítani az alkotmányos rendhez való visszatérés érdekében olyan konszenzusos átmenetre, amely a hatályos megfelelő intézkedések módosításához elengedhetetlen lenne.

               (5)

               A 2010/371/EU tanácsi határozat (4) alkalmazási időszaka 2011. június 6-án lejár. A fentiekben ismertetett helyzet következményeképpen hat hónapos időszakra meg kell hosszabbítani a határozat alkalmazását, a határozat ezen időszak alatti rendszeres felülvizsgálatának sérelme nélkül,

         ELFOGADTA EZT A HATÁROZATOT:
   1. cikk
   A 2010/371/EU határozat 3. cikke második mondatának helyébe a következő szöveg lép:
   „Ez a határozat 2011. december 6-ig marad hatályban, a határozat ezen időszak alatti rendszeres felülvizsgálata mellett.”
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. május 30-án.

            a Tanács részéről

            az elnök

         CSÉFALVAY Z.

      (1)  HL L 317., 2000.12.15., 3. o.

      (2)  HL L 287., 2010.11.4., 3. o.

      (3)  HL L 317., 2000.12.15., 376. o.

      (4)  HL L 169., 2010.7.3., 13. o.

      MELLÉKLET
      Brüsszel,

         LEVÉLTERVEZET AZ ÁTMENETI FŐHATÓSÁG ELNÖKE RÉSZÉRE

      Tisztelt Elnök Úr!
      Az Európai Unió kiemelt fontosságot tulajdonít az AKCS–EU partnerségi megállapodás 9. cikkében foglalt rendelkezéseknek. A partnerségi megállapodás lényeges elemei, vagyis az emberi jogok tiszteletben tartása, a demokratikus intézmények és a jogállamiság kapcsolataink alapját képezik.
      Az Európai Bizottság 2010. június 16-án kelt levelében tájékoztatta Önt az AKCS–EU partnerségi megállapodás 96. cikke alapján folytatott konzultációk lezárásáról és a megállapodás 96. cikke (2) bekezdésének c) pontja értelmében bizonyos „megfelelő intézkedések” meghozataláról szóló, 2010. június 7-i 2010/371/EU határozatáról.
      Az Európai Unió tudatában vannak annak, hogy ezen időpont óta az Ön országát sújtó politikai válság megoldása érdekében minden politikai párt erőfeszítéseket tett. Nagy érdeklődéssel veszi tudomásul a Dél-afrikai Fejlesztési Közösség közvetítése révén előterjesztett ütemtervről folytatott tárgyalások keretében történt fejleményeket. Ezen ütemterv a madagaszkári válság megoldása érdekében végrehajtandó olyan konszenzusos és semleges átmenetre vonatkozik, amelynek szabad és hiteles választások megtartását kell eredményeznie, lehetővé téve az alkotmányos rendhez való visszatérést. Az EU ismételten megerősíti, hogy az SADC közvetítési erőfeszítéseit teljes mértékben támogatja.
      Az Európai Unió tudomásul veszi a 2011. május 20-i SADC-csúcstalálkozó eredményét. Az államfők és a kormány úgy határozott, hogy minden madagaszkári pártot, a lehető legrövidebb időn belül, összehívnak egy találkozóra egy ütemtervre vonatkozó megállapodás céljából, utat nyitva a szabad és hiteles választások felé. Az EU az összes madagaszkári pártot ezen erőfeszítésekkel történő jóhiszemű együttműködésre szólítja fel.
      Az Európai Unió készen áll arra, hogy a Madagaszkárral folytatott politikai párbeszédet intenzívebb szintre emelje, és hogy politikai és pénzügyi támogatást nyújtson egy olyan konszenzusos átmenethez, amely az összes érintett fél által aláírt és az SADC, az Afrikai Unió és a nemzetközi közösség által jóváhagyott ütemterv végrehajtásán alapulna. Az Európai Unió kiemelt fontosságot tulajdonít annak a célkitűzésnek is, hogy lezáruljon a madagaszkári lakosság számára egyre súlyosabb gazdasági és társadalmi következményekkel járó, elhúzódó politikai válság.
      A 2010/371/EU határozat 2011. június 6-án lejár, ezért az Európai Unió a határozat meghosszabbítása mellett döntött, amelyet felül fog vizsgálni, amint egy ütemtervet az SADC, az Afrikai Unió és a nemzetközi közösség jóváhagy.
      Tisztelettel:

            az Európai Unió részéről


title: 2006/709/EK: A Tanács határozata ( 2004. április 29. ) az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv aláírásáról és átmeneti alkalmazásáról

text:
               1.11.2006

               HU

               Az Európai Unió Hivatalos Lapja

               L 303/1

         A TANÁCS HATÁROZATA
   (2004. április 29.)
   az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv aláírásáról és átmeneti alkalmazásáról
   (2006/709/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, összefüggésben a 300. cikke (2) bekezdése első albekezdésének első mondatával,
   tekintettel a 2003. április 16-i csatlakozási szerződésre és különösen annak 2. cikke (3) bekezdésére,
   tekintettel a csatlakozási szerződéshez csatolt okmányra és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               2003. december 8-án a Tanács felhatalmazta a Bizottságot, hogy a Közösség és tagállamai nevében tárgyalásokat folytasson a Kazah Köztársasággal a partnerségi és együttműködési megállapodáshoz a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel és az Európai Unión belül végbement intézményi és jogi változásokhoz kapcsolódó egyes technikai kiigazítások biztosítása érdekében készülő jegyzőkönyvről.

               (2)

               A jegyzőkönyv egy későbbi időpontban történő, lehetséges megkötésére is figyelemmel, a felek a jegyzőkönyvre vonatkozóan tárgyalásokat folytattak, és azt most az Európai Közösség és tagállamai nevében aláírják.

               (3)

               A jegyzőkönyvet a csatlakozás időpontjától kezdődően átmeneti jelleggel, annak alakszerű megkötéséhez szükséges eljárások lefolytatásáig kell alkalmazni,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap arra, hogy kijelölje az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyvnek az Európai Közösség és tagállamai nevében történő aláírására jogosult személyt vagy személyeket, a jegyzőkönyv egy későbbi időpontban történő lehetséges megkötésére is figyelemmel.
   A jegyzőkönyv szövegét csatolták e határozathoz (1).
   2. cikk
   A jegyzőkönyvet a csatlakozás időpontjától kezdődően a hatálybalépés időpontjáig átmeneti jelleggel kell alkalmazni.

      Kelt Luxembourgban, 2004. április 29-én.

            a Tanács részéről

            az elnök

         K. RAJAMÄKI

      (1)  Lásd e Hivatalos Lap 3. oldalát.
   Az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült
   JEGYZŐKÖNYV
   A BELGA KIRÁLYSÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   a továbbiakban: „tagállamok”, amelyeket az Európai Unió Tanácsa képvisel, valamint
   AZ EURÓPAI KÖZÖSSÉG ÉS AZ EURÓPAI ATOMENERGIA-KÖZÖSSÉG,
   a továbbiakban: „Közösségek”, amelyeket az Európai Unió Tanácsa és az Európai Bizottság képvisel,
   egyrészről, és
   A KAZAH KÖZTÁRSASÁG,
   másrészről,
   TEKINTETTEL a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia 2004. május 1-jén az Európai Unióhoz történő csatlakozására,
   A KÖVETKEZŐKBEN ÁLLAPODTAK MEG:
   1. cikk
   A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló, 1995. január 23-án, Brüsszelben aláírt partnerségi és együttműködési megállapodás (a továbbiakban: „megállapodás”) részesei, így a Közösség többi tagállamához hasonlóan elfogadják és figyelembe veszik a megállapodás, valamint az ahhoz csatolt dokumentumok szövegét.
   2. cikk
   Tekintettel az Európai Unión belül a közelmúltban végbement intézményi változásokra, a részes államok megállapodnak abban, hogy az Európai Szén- és Acélközösséget létrehozó szerződés lejártát követően a megállapodásnak az Európai Szén- és Acélközösségre hivatkozó rendelkezései az Európai Közösségre hivatkozó rendelkezéseknek minősülnek, amelyre az Európai Szén- és Acélközösség által vállalt minden jog és kötelezettség átszállt.
   3. cikk
   E jegyzőkönyv a megállapodás szerves részét képezi.
   4. cikk
   (1)   E jegyzőkönyvet a Közösségek, továbbá a tagállamok nevében az Európai Unió Tanácsa, valamint a Kazah Köztársaság saját eljárásának megfelelően hagyja jóvá.
   (2)   A részes államok értesítik egymást az előző bekezdésben említett megfelelő eljárások teljesítéséről. A jóváhagyó okiratokat az Európai Unió Tanácsa Főtitkárságánál kell letétbe helyezni.
   5. cikk
   (1)   E jegyzőkönyv a 2003-as csatlakozási szerződés hatálybalépésének napján lép hatályba, feltéve hogy addig az időpontig az e jegyzőkönyvet jóváhagyó minden okiratot letétbe helyeztek.
   (2)   Amennyiben eddig az időpontig nem helyeztek minden, az e jegyzőkönyvet jóváhagyó okiratot letétbe, e jegyzőkönyv az utolsó jóváhagyó okirat letétbe helyezésének időpontját követő első hónap első napján lép hatályba.
   (3)   Amennyiben 2004. május 1-jéig nem helyeznek az e jegyzőkönyvet jóváhagyó minden okiratot letétbe, e jegyzőkönyv átmenetileg 2004. május 1-jétől kezdődő hatállyal alkalmazandó.
   6. cikk
   A megállapodás, a záróokmány és minden ahhoz csatolt dokumentum cseh, észt, lengyel, lett, litván, magyar, máltai, szlovák és szlovén nyelven készült.
   Ezek e jegyzőkönyv mellékleteit képezik (1), és a megállapodás, a záróokmány és minden ahhoz csatolt dokumentum más nyelven készült szövegeivel egyformán hitelesek.
   7. cikk
   E jegyzőkönyv másolatban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és kazah nyelven készült, amelyek mindegyike egyformán hiteles.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Kazajstán
         Za Kazašskou republiku
         For Republikken Kasakhstan
         Für die Republik Kasachstan
         Kasahstani Vabariigi nimel
         Για τη Δημοκρατία τον Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakstan
         Kazahstānas Republikas vārdā
         Kazachstano Respublikos vardu
         Kazahsztán részéről
         Għar-Repubblika tal-Kazakistan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

      (1)  A megállapodás cseh, észt, lengyel, lett, litván, magyar, máltai, szlovák és szlovén nyelvi változatát a Hivatalos Lapban egy későbbi időpontban hirdetik ki.


title: 2011/774/EU: Az Európai Parlament és a Tanács határozata ( 2011. november 16. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Írország „EGF/2010/021 IE/Construction 71” referenciaszámú kérelme)

text:
               30.11.2011

               HU

               Az Európai Unió Hivatalos Lapja

               L 317/32

         AZ EURÓPAI PARLAMENT ÉS A TANÁCS HATÁROZATA
   (2011. november 16.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Írország „EGF/2010/021 IE/Construction 71” referenciaszámú kérelme)
   (2011/774/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Írország 2010. június 9-én a Border, Midland and Western (IE01) és a Southern and Eastern (IE02) NUTS II. szintű régióban a NACE Rev. 2. rendszer szerinti 71. ágazatban („Építészmérnöki tevékenység; műszaki vizsgálat, elemzés”) működő 230 vállalatnál történt elbocsátásokra tekintettel az EGAA igénybevételére irányuló kérelmet nyújtott be, majd 2011. június 17-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 387 819 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Írország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy az 1 387 819 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. november 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         W. SZCZUKA

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Bizottság határozata (1998. szeptember 7.) a költségvetési rendelet végrehajtására vonatkozó részletes szabályok megállapításáról szóló rendeletben meghatározott összegek frissítéséről (az értesítés a C(1998) 2581. számú dokumentummal történt)

text:
Fontos jogi nyilatkozat

|

31998D0539

Hivatalos Lap L 252 , 12/09/1998 o. 0067 - 0067

		A Bizottság határozata(1998. szeptember 7.)a költségvetési rendelet végrehajtására vonatkozó részletes szabályok megállapításáról szóló rendeletben meghatározott összegek frissítéséről(az értesítés a C(1998) 2581. számú dokumentummal történt)(98/539/EK, ESZAK, Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az Európai Szén- és Acélközösséget létrehozó szerződésre,tekintettel az Európai Atomenergia-közösséget létrehozó szerződésre,tekintettel a 97/594/EK, ESZAK, Euratom határozattal [1] módosított, az 1977. december 21-i költségvetési rendelet egyes rendelkezéseinek végrehajtására vonatkozó részletes szabályok megállapításáról szóló, 1993. december 9-i 3418/93/Euratom, ESZAK, EK bizottsági rendeletre [2] , és különösen annak 145. cikkére,mivel az európai fogyasztói árindex (EFÁI) 1995. decemberében 98,6, 1996. decemberében pedig 100,7 volt;mivel a 97/594/ESZAK, EK, Euratom határozat 1. cikkét úgy kell kiigazítani, hogy a 98700 ECU-s küszöbérték, amely felett az ACPC (Közbeszerzésekkel és szerződéssel foglalkozó tanácsadó bizottság) (JRC – Közös Kutatási Központ) jogkörei hatályba lépnek a nem tudományos és technikai természetű berendezésekkel és szállítással kapcsolatos szerződéseket illetően (3418/93/Euratom, ESZAK, EK rendelet 110. cikke második francia bekezdésének b) pontja), a tudományos és technikai berendezésekkel kapcsolatos és a kutatási és technológiai fejlesztési szerződésekre is (110. cikk első francia bekezdése) vonatkozzon,A KÖVETKEZŐKÉPPEN HATÁROZOTT:1. cikkA költségvetési rendelet egyes rendelkezéseinek végrehajtására vonatkozó részletes szabályok megállapításáról szóló rendeletben meghatározott átalányösszegek 1998. január 1-jei hatállyal a következőképpen módosulnak:(ECU) |éves index | 1997. január 1. | 1998. január 1. || |Számvitelért felelős tisztviselő | (31. cikk, 1. francia bekezdés) | 131 | 134 |Helyettes számvitelért felelős tisztviselő | (31. cikk, 2. francia bekezdés) | 87 | 89 |Előlegelszámoló tisztviselő | (31. cikk, 3. francia bekezdés) | 44 | 45 |2. cikkA 97/594/EK, ESZAK, Euratom határozat 1. cikkében a "110. cikk második francia bekezdésének b) pontja" hivatkozás a következőképpen módosul: "110. cikk első francia bekezdése és második francia bekezdésének b) pontja".3. cikkEz a határozat az Európai Közösségek Hivatalos Lapjában való kihirdetésének napján lép hatályba.E határozatról a Közösség egyéb intézményeit és szerveit a Bizottság számvitelért felelős tisztviselője tájékoztatja.Kelt Brüsszelben, 1998. szeptember 7-én.a Bizottság részérőlErkki Liikanena Bizottság tagja[1] HL L 239., 1997.8.30., 54. o.[2] HL L 315., 1993.12.16. A 149. cikkével összhangban, a 3418/93/ Euratom, ESZAK, EK rendelet 1994. január 1-jén lépett hatályba.--------------------------------------------------


title: A Tanács (EU) 2015/1037 határozata (2015. május 7.) az Európai Unió és a Trinidad és Tobago Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról

text:
               3.7.2015

               HU

               Az Európai Unió Hivatalos Lapja

               L 173/64

         A TANÁCS (EU) 2015/1037 HATÁROZATA
   (2015. május 7.)
   az Európai Unió és a Trinidad és Tobago Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az 509/2014/EU európai parlamenti és tanácsi rendelet (1) átsorolta a Trinidad és Tobago Köztársaságra tett utalást az 539/2001/EK tanácsi rendelet (2) I. mellékletéből a II. mellékletébe.

               (2)

               A Trinidad és Tobago Köztársaságra tett utaláshoz lábjegyzet tartozik, amely szerint a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni.

               (3)

               2014. október 9-én a Tanács határozatot fogadott el, amelyben felhatalmazta a Bizottságot a Trinidad és Tobago Köztársasággal való, az Európai Unió és a Trinidad és Tobago Köztársaság közötti, a rövid távú tartózkodásra jogosító vízumok alóli mentességről szóló megállapodás (a továbbiakban: a megállapodás) megkötésére irányuló tárgyalások megkezdésére.

               (4)

               A megállapodással kapcsolatos tárgyalások 2014. november 12-én kezdődtek, és a megállapodás levélváltás útján történő, 2014. december 15-i parafálásával sikeresen lezárultak.

               (5)

               A megállapodást az Unió nevében alá kell írni, és a megállapodáshoz csatolt nyilatkozatokat az Unió nevében jóvá kell hagyni. A megállapodást az aláírásának napjától a megkötéséhez szükséges eljárások befejezéséig ideiglenesen alkalmazni kell.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Trinidad és Tobago Köztársaság közötti, a rövid távú tartózkodásra jogosító vízumok alóli mentességről szóló megállapodásnak (a továbbiakban: megállapodás) az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat az Unió nevében a Tanács jóváhagyja.
   3. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   A megállapodást az aláírásának időpontjától (5) a megkötéséhez szükséges eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  Az Európai Parlament és a Tanács 509/2014/EU rendelete (2014. május 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 149., 2014.5.20., 67. o.).

      (2)  A Tanács 539/2001/EK rendelete (2001. március 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 81., 2001.3.21., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: 2006/909/EK: A Tanács határozata ( 2006. december 4. ) az Európai Közösség és a Norvég Királyság között az Európai Gazdasági Térségről szóló megállapodás 19. cikke alapján a sajtra alkalmazandó kereskedelmi preferenciák kiigazításáról szóló, levélváltás formájában létrejött megállapodás megkötéséről   (EGT vonatkozású szöveg)

text:
               9.12.2006

               HU

               Az Európai Unió Hivatalos Lapja

               L 346/30

         A TANÁCS HATÁROZATA
   (2006. december 4.)
   az Európai Közösség és a Norvég Királyság között az Európai Gazdasági Térségről szóló megállapodás 19. cikke alapján a sajtra alkalmazandó kereskedelmi preferenciák kiigazításáról szóló, levélváltás formájában létrejött megállapodás megkötéséről
   (EGT vonatkozású szöveg)
   (2006/909/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdésével,
   tekintettel a Bizottság javaslatára,
   mivel:

               (1)

               Az Európai Gazdasági Térségről szóló megállapodás 19. cikkének (1) bekezdése előírja, hogy a szerződő felek a mezőgazdasági termékek kereskedelmével kapcsolatban felmerülő összes lehetséges nehézséget megvizsgálják, és ösztönzik a megfelelő megoldások kidolgozását.

               (2)

               A Norvég Királyság és az Európai Közösség az említett 19. cikk (1) bekezdése alapján kétoldalú konzultációkat folytatott, amelyek 2006. június 7-én sikeresen lezárultak, létrehozva egy megállapodást.

               (3)

               A levélváltás formájában létrejött ezen megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Norvég Királyság között az Európai Gazdasági Térségről szóló megállapodás 19. cikke alapján a sajtra alkalmazandó kereskedelmi preferenciák kiigazításáról szóló, levélváltás formájában létrejött megállapodást a Tanács a Közösség nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

      Kelt Brüsszelben, 2006. december 4-én.

            a Tanács részéről

            az elnök

         L. LUHTANEN

    ---documentbreak---

               9.12.2006

               HU

               Az Európai Unió Hivatalos Lapja

               L 346/31

         MEGÁLLAPODÁS
   levélváltás formájában az Európai Közösség és a Norvég Királyság között az Európai Gazdasági Térségről szóló megállapodás 19. cikke alapján a sajtra alkalmazandó kereskedelmi preferenciák kiigazításáról
   Tisztelt Uram!
   Megtiszteltetés számomra, hogy hivatkozhatok az Európai Közösség és a Norvég Királyság között 2006. május 3-tól2006. június 7-ig lezajlott, az Európai Gazdasági Térségről szóló megállapodás 19. cikkének (1) bekezdése alapján a sajtra alkalmazandó preferenciális engedmények kiigazítására vonatkozó konzultációkra.
   A sajtkereskedelem kétoldalú kereskedelmi feltételeinek javítása céljából az Európai Közösség és Norvégia megállapodtak a jelenlegi preferenciális kontingensek kiigazításáról.
   Megerősítem, hogy a konzultációk eredményei a következők voltak:

               1.

               A Norvég Királyság 500 tonnával növeli az Európai Közösségből származó sajtra vonatkozó, Norvégiába irányuló meglévő éves vámmentes behozatali vámkontingenst. A kiegészítő mennyiség a meglévő importőrök között arányosan kerül elosztásra (vagyis 12,5 %-kal növelik a meglévő kontingenseket). 2006-ban a kiegészítő vámkontingens mennyisége 250 tonna. A kiegészítő kontingenst a lehető leghamarabb, legkésőbb 2006. november 1-jén megnyitják.

               2.

               Az Európai Közösség összevonja a Norvég Királyságból származó sajtra vonatkozó, Európai Közösségbe irányuló két meglévő éves vámmentes behozatali vámkontingenst (09.4781. és 09.4782. kontingensszám). Az Európai Közösség ezen összevont kontingens igazgatására egy engedélyezési rendszer keretében rendes előírásait alkalmazza. Az Európai Közösség 2007. január 1-től, az ezen engedmény igazgatási éve (2006. július 1–2007. június 30.) második félévének kezdetétől (2007. január 1–2007. június 30.) alkalmazza ezen összevonást. Amennyiben a 2006. július 1-től2006. december 31-ig tartó félévben a meglévő sajtkontingenseket nem használják fel teljes mértékben, azokat átviszik a 2007. január 1-től2007. június 30-ig tartó félévre.

               3.

               Az 1. és 2. pontban említett kiigazítás végrehajtása alkalmazásában a származási szabályokat az 1992. május 2-i levélváltás IV. melléklete határozza meg. A IV. melléklet 2. pontja azonban az Európai Gazdasági Térségről szóló megállapodás 4. jegyzőkönyvének II. mellékletében meghatározott, ugyanezen jegyzőkönyv I. mellékletével összhangban alkalmazandó jegyzékre hivatkozik az 1992. május 2-i levélváltás IV. mellékletének 2. pontjában meghatározott függelék jegyzéke helyett.

               4.

               A felek megállapodnak abban, hogy megteszik a szükséges lépéseket a vámkontingens olyan formában történő igazgatásának biztosítása érdekében, hogy a behozatal rendszeres lehessen, és hogy a behozatalra megállapított mennyiségeket ténylegesen importálni lehessen.

         Ezt a levélváltást a szerződő felek saját eljárásaikkal összhangban jóváhagyják.
   Megtiszteltetés számomra, hogy megerősíthetem, az Európai Közösség egyetért az e levélben foglaltakkal.
   Lekötelezne, ha megerősítené azt, hogy a Norvég Királyság Kormánya a fentiekkel egyetért.
   Kérem, Tisztelt Uram, fogadja megkülönböztetett nagyrabecsülésem kifejezését.

   Tisztelt Uram!
   Megtiszteltetés számomra, hogy igazolhatom mai levelének kézhezvételét, amely a következőképpen szól:
   „Megtiszteltetés számomra, hogy hivatkozhatok az Európai Közösség és a Norvég Királyság között 2006. május 3-tól2006. június 7-ig lezajlott, az Európai Gazdasági Térségről szóló megállapodás 19. cikkének (1) bekezdése alapján a sajtra alkalmazandó preferenciális engedmények kiigazítására vonatkozó konzultációkra.
   A sajtkereskedelem kétoldalú kereskedelmi feltételeinek javítása céljából az Európai Közösség és a Norvég Királyság megállapodtak a jelenlegi preferenciális kontingensek kiigazításáról.
   Megerősítem, hogy a konzultációk eredményei a következők voltak:

               1.

               A Norvég Királyság 500 tonnával növeli az Európai Közösségből származó sajtra vonatkozó, Norvég Királyságba irányuló meglévő éves vámmentes behozatali vámkontingenst. A kiegészítő mennyiség a meglévő importőrök között arányosan kerül elosztásra (vagyis 12,5 %-kal növelik a meglévő kontingenseket). 2006-ban a kiegészítő vámkontingens mennyisége 250 tonna. A kiegészítő kontingenst a lehető leghamarabb, legkésőbb 2006. november 1-jén megnyitják.

               2.

               Az Európai Közösség összevonja a Norvégiából származó sajtra vonatkozó, Európai Közösségbe irányuló két meglévő éves vámmentes behozatali vámkontingenst (09.4781. és 09.4782. kontingensszám). Az Európai Közösség ezen összevont kontingens igazgatására egy engedélyezési rendszer keretében rendes előírásait alkalmazza. Az Európai Közösség 2007. január 1-től, az ezen engedmény igazgatási éve (2006. július 1–2007. június 30.) második félévének kezdetétől (2007. január 1–2007. június 30.) alkalmazza ezen összevonást. Amennyiben a 2006. július 1-től2006. december 31-ig tartó félévben a meglévő sajtkontingenseket nem használják fel teljes mértékben, azokat átviszik a 2007. január 1-től2007. június 30-ig tartó félévre.

               3.

               Az 1. és 2. pontban említett kiigazítás végrehajtása alkalmazásában a származási szabályokat az 1992. május 2-i levélváltás IV. melléklete határozza meg. A IV. melléklet 2. pontja azonban az Európai Gazdasági Térségről szóló megállapodás 4. jegyzőkönyvének II. mellékletében meghatározott, ugyanezen jegyzőkönyv I. mellékletével összhangban alkalmazandó jegyzékre hivatkozik az 1992. május 2-i levélváltás IV. mellékletének 2. pontjában meghatározott függelék jegyzéke helyett.

               4.

               A felek megállapodnak abban, hogy megteszik a szükséges lépéseket a vámkontingens olyan formában történő igazgatásának biztosítása érdekében, hogy a behozatal rendszeres lehessen, és hogy a behozatalra megállapított mennyiségeket ténylegesen importálni lehessen.

         Ezt a levélváltást a szerződő felek saját eljárásaikkal összhangban jóváhagyják.
   Megtiszteltetés számomra, hogy megerősíthetem, az Európai Közösség egyetért az e levélben foglaltakkal.
   Lekötelezne, ha megerősítené azt, hogy a Norvég Királyság Kormánya a fentiekkel egyetért.”
   Megtiszteltetés számomra megerősíteni azt, hogy a Norvég Királyság kormánya egyetért az Ön levelében foglaltakkal.
   Kérem, Tisztelt Uram, fogadja megkülönböztetett nagyrabecsülésem kifejezését.


title: A Tanács 2005/681/IB határozata (2005. szeptember 20.) az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről

text:
               1.10.2005

               HU

               Az Európai Unió Hivatalos Lapja

               L 256/63

      A TANÁCS 2005/681/IB HATÁROZATA

   (2005. szeptember 20.)
   az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Uniót létrehozó szerződésre és különösen annak 30. cikke (1) bekezdésének c) pontjára és 34. cikke (2) bekezdésének c) pontjára,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Tanács 1999. október 15–16-i tamperei ülésén megállapodott abban, hogy Európai Rendőrakadémiát (a továbbiakban: „CEPOL”) kell létrehozni a rendőrség vezető beosztású tisztjeinek kiképzésére.

               (2)

               Az Európai Rendőrakadémiát 2000. december 22-i 2000/820/IB tanácsi határozat (a továbbiakban: „2000/820/IB határozat”) (2) hozta létre.

               (3)

               Nyilvánvalóvá vált, hogy a CEPOL működése javulhatna, ha az Európai Unió általános költségvetéséből finanszíroznák, és ha az Európai Közösségek tisztviselőinek személyzeti szabályzata és egyéb alkalmazottainak alkalmazási feltételei a CEPOL titkárságának igazgatójára és személyzetére is vonatkoznának.

               (4)

               A Tanács 2005. február 24-i következtetéseiben a fent említett módosítások alkalmazására szólított fel, ami a 2000/820/IB határozat hatályon kívül helyezését, és a CEPOL-ra vonatkozó új tanácsi határozat elfogadását teszi szükségessé.

               (5)

               A CEPOL-nak továbbra is hálózatként kell működnie, amely a 2000/820/IB határozatban megfogalmazott általános elvekkel összhangban kapcsolatot létesít azon nemzeti oktatási intézmények között, amelyek feladatai magukban foglalják a tagállamok vezető beosztású rendőrtisztjeinek képzését.

               (6)

               A CEPOL-nak az éves munkatervben előírt céloknak megfelelően és a rendelkezésre álló források figyelembevételével fokozatosan kell végrehajtania feladatait.

               (7)

               Néhány technikai változtatás szükséges ahhoz, hogy a CEPOL struktúrája megfeleljen azoknak az eljárásoknak, amelyeket az Európai Unió általános költségvetése és az Európai Közösségek tisztviselőinek személyzeti szabályzata és egyéb alkalmazottainak alkalmazási feltételei keretében követni kell.

               (8)

               A többi rendelkezés nagymértékben a 2000/820/IB határozaton alapul.

               (9)

               A technikai változtatások közé tartozik azon rendelkezések módosítása, amelyek a harmadik államokkal létesített kapcsolatokra, az igazgatótanács működésére, az igazgató feladataira, a CEPOL titkárságának személyzetére, a pénzügyi követelményekre, a dokumentumokhoz való hozzáférésre, valamint az értékelésre vonatkoznak.

               (10)

               A folytonosság biztosítása érdekében különleges átmeneti rendelkezések szükségesek,

         A KÖVETKEZŐKÉPPEN HATÁROZOTT:
   I. FEJEZET
   ALAPÍTÁS, JOGI SZEMÉLYISÉG ÉS SZÉKHELY
   1. cikk
   Alapítás
   (1)   Létrejön az Európai Rendőrakadémia (CEPOL). A CEPOL a 2000/820/IB határozat alapján létrehozott CEPOL jogutódjának tekintendő.
   (2)   A későbbi fejlemények sérelme nélkül a CEPOL hálózatként működik, amely kapcsolatot létesít a tagállami rendőrségek vezető beosztású tisztjei képzésére szolgáló nemzeti oktatási intézmények között, amelyek e célból szorosan együttműködnek.
   (3)   A CEPOL feladata az igazgatótanács által elhatározott programok és kezdeményezések végrehajtása.
   2. cikk
   Jogi személyiség
   (1)   A CEPOL jogi személyiséggel rendelkezik.
   (2)   A CEPOL minden tagállamban a nemzeti jog értelmében a jogi személyeknek biztosított legteljesebb szerződéskötési és jogképességgel rendelkezik. A CEPOL így különösen ingó és ingatlan vagyont szerezhet és idegeníthet el, továbbá bíróság előtt eljárhat.
   (3)   Az igazgató képviseli a CEPOL-t valamennyi jogi aktus és kötelezettség vonatkozásában.
   3. cikk
   Kiváltságok és mentességek
   Az Európai Közösségek kiváltságairól és mentességeiről szóló jegyzőkönyvet alkalmazni kell a CEPOL igazgatójára, valamint – a tagállamok által kirendelt személyzet kivételével – a CEPOL titkárságának személyzetére.
   4. cikk
   Székhely
   A CEPOL székhelye Bramshill (Egyesült Királyság).
   II. FEJEZET
   ÁLTALÁNOS CÉLKITŰZÉS, KONKRÉT CÉLOK ÉS FELADATOK
   5. cikk
   Általános célkitűzés
   A CEPOL célja, hogy a CEPOL egyes alkotóelemei együttműködésének optimalizálása révén segítséget nyújtson a tagállami rendőrségek vezető beosztású tisztjeinek képzéséhez. A CEPOL a bűnözés elleni küzdelem, a bűnmegelőzés, valamint a közrend és a közbiztonság fenntartása terén a tagállamok előtt álló fő problémák európai megközelítését támogatja és fejleszti, különösen e problémák határokon átnyúló vonatkozásai tekintetében.
   6. cikk
   Konkrét célok
   A CEPOL céljai a következők:

               1.

               a többi tagállam nemzeti rendőrségi rendszereiről és szervezeteiről és az Európai Unión belüli, határokon átnyúló rendőrségi együttműködésről szóló ismeretek elmélyítése;

               2.

               a nemzetközi és az uniós jogi okmányokról szóló ismeretek javítása, különös tekintettel az alábbi területeken:

                           a)

                           az Európai Unió intézményei, működésük és szerepük, az Európai Unió döntéshozatali mechanizmusai és jogi eszközei, különös tekintettel ezeknek a bűnüldözési együttműködés területén kifejtett hatásaira;

                           b)

                           az Europol céljai, felépítése és működése, illetve az Europol és a tagállamok megfelelő bűnüldöző szolgálatai közötti, a szervezett bűnözés elleni küzdelem terén való együttműködés maximalizálásának lehetőségei;

                           c)

                           az Eurojust céljai, felépítése és működése;

               3.

               megfelelő képzés biztosítása a demokratikus jogok tiszteletben tartásáról és különösen a védelem jogairól.

         7. cikk
   Feladatok
   Ezeknek a céloknak a megvalósítása érdekében a CEPOL különösen az alábbi tevékenységeket végezheti:

               a)

               közös szabályokon alapuló tanfolyamok a rendőrség vezető beosztású tisztjei számára;

               b)

               részvétel a rendőri középvezetők, a végrehajtást közvetlenül irányító rendőri vezetők és rendőri végrehajtó állomány képzésére irányuló összehangolt programok előkészítésében, tekintettel az európai rendőrségek közötti, határokon átnyúló együttműködésre, a megfelelő, magasabb szintű képzési programok összeállításának elősegítése, továbbá az oktatók képzésének kidolgozása és biztosítása;

               c)

               a határokon átnyúló bűnözés, különösen a szervezett bűnözés leküzdésében kulcsszerepet játszó rendőrtisztek speciális képzése;

               d)

               a legjobb gyakorlat és a kutatási eredmények terjesztése;

               e)

               képzés kidolgozása és biztosítása az Európai Unió rendőrségeinek a nem katonai jellegű válságkezelésben való részvételre való felkészítéséhez;

               f)

               képzési program kidolgozása és biztosítása a tagjelölt országok rendőrhatóságai részére, ideértve a kulcsszerepet betöltő rendőrtisztek képzését;

               g)

               a rendőrtisztek képzési céllal történő cseréjének és kirendelésének megkönnyítése;

               h)

               a CEPOL feladatainak végrehajtását támogató elektronikus hálózat kifejlesztése, a szükséges biztonsági intézkedések beiktatásával;

               i)

               a szükséges nyelvtudás megszerzésének lehetővé tétele a tagállamok vezető beosztású rendőrtisztviselői számára.

         8. cikk
   Együttműködés más szervekkel
   (1)   A CEPOL a bűnüldözés területén, illetve más, kapcsolódó területeken együttműködhet az Európai Unió megfelelő szerveivel és a megfelelő európai oktatási intézményekkel.
   (2)   A CEPOL együttműködhet a nem európai uniós tagállamok, különös tekintettel a tagjelölt országok, illetve Izland, Norvégia és Svájc nemzeti oktatási intézményeivel.
   (3)   Az igazgatótanács felhatalmazhatja a CEPOL igazgatóját, hogy az (1) és (2) bekezdésben említett bármely szervvel együttműködési megállapodásokra vonatkozó tárgyalásokat folytasson.
   Az ilyen együttműködési megállapodásokat kizárólag az igazgatótanács engedélyével lehet megkötni. A nem európai uniós tagállamok intézményeivel való együttműködési megállapodásokat kizárólag a Tanács jóváhagyását követően lehet megkötni.
   (4)   A CEPOL munkaprogramjának elfogadására vonatkozó szabályok sérelme nélkül a CEPOL figyelembe veheti az Europol és/vagy az EU-tagállamok rendőrségi vezetőinek munkacsoportja által készített ajánlásokat.
   III. FEJEZET
   SZERVEK, SZEMÉLYZET ÉS KAPCSOLATTARTÓK
   9. cikk
   Szervek
   A CEPOL szervei:

               1.

               Az igazgatótanács.

               2.

               A CEPOL titkárságát vezető igazgató.

         10. cikk
   Az igazgatótanács
   (1)   Az igazgatótanács tagállamonként egy küldöttségből áll. Minden küldöttség egy szavazattal rendelkezik.
   (2)   Az igazgatótanács tagjai lehetőleg a nemzeti oktatási intézmények igazgatói. Amennyiben egy tagállamban több ilyen igazgató van, együtt alkotnak egy küldöttséget. Az igazgatótanács elnöke annak a tagállamnak a képviselője, amely az Európai Unió Tanácsa elnökségét tölti be.
   (3)   A Bizottságnak, az Európai Unió Tanácsa Főtitkárságának és az Europolnak a képviselőit szavazati joggal nem rendelkező megfigyelőként hívják meg az ülésekre.
   (4)   Az igazgatótanács tagjait szakértők segíthetik.
   (5)   A CEPOL igazgatója szavazati jog nélkül vesz részt az igazgatótanács ülésein.
   (6)   Az igazgatótanács évente legalább kétszer ülésezik.
   (7)   E határozat egyéb rendelkezése hiányában az igazgatótanács tagjainak kétharmados többségével határoz.
   (8)   Az igazgatótanács megállapítja az eljárási szabályzatot.
   (9)   Az igazgatótanács elfogadja az alábbiakat:

               a)

               közös tanterv, képzési egységek, tanulási módszerek, illetve bármely más, oktatási és taneszköz;

               b)

               az igazgató kinevezéséről szóló határozat;

               c)

               a Bizottság számára benyújtandó költségvetés-tervezet, egyhangúlag elfogadva;

               d)

               a Bizottsággal folyatott konzultációt követően a Tanács számára jóváhagyásra benyújtandó munkaprogram;

               e)

               a Bizottság és a Tanács számára benyújtandó éves jelentés és a CEPOL ötéves jelentése, melyekről a Tanács tudomást vesz és jóváhagyja azokat;

               f)

               az igazgató javaslata alapján és a Bizottság hozzájárulásával készült, a CEPOL személyzetére vonatkozó végrehajtási szabályok.

         (10)   Az igazgatótanács – szigorúan szükséges esetekben – úgy határozhat, hogy munkacsoportokat hoz létre, amelyek ajánlásokat készíthetnek, stratégiákat, képzési módszereket és eszközöket dolgozhatnak ki és javasolhatnak, illetve az igazgatótanács által szükségesnek ítélt tanácsadói feladatokat láthatnak el. Az igazgatótanács állapítja meg a munkacsoportok létrehozására és működésére vonatkozó szabályokat.
   (11)   Az igazgatótanács az igazgató tekintetében a 12. cikk (3) bekezdésében meghatározott jogkörét gyakorolja.
   (12)   A (9) bekezdés d) és e) pontjának sérelme nélkül a munkaprogramot, a CEPOL tevékenységéről szóló éves jelentést, valamint a CEPOL ötéves jelentését tájékoztatás céljából továbbítják az Európai Parlament és a Bizottság számára, és nyilvánosságra hozzák azokat.
   11. cikk
   Az igazgató
   (1)   Az igazgatót egy legalább három jelöltet tartalmazó, felvételi bizottság által beterjesztett listáról az igazgatótanács nevezi ki négyéves időszakra, amely egyszer meghosszabbítható.
   Az igazgatótanács megállapítja a jelöltek kiválasztására vonatkozó szabályokat. Ezeket a szabályokat hatálybalépésük előtt a Tanácsnak jóvá kell hagynia.
   (2)   Az igazgatótanács határozhat az igazgató hivatali idejének meghosszabbításáról.
   (3)   Az igazgatótanács felmentheti az igazgatót hivatalából.
   (4)   Az igazgató a CEPOL napi tevékenységének irányításáért felel. Támogatja továbbá az igazgatótanács munkáját. Az igazgató:

               a)

               a személyzet tekintetében gyakorolja a 12. cikk (3) bekezdésében meghatározott jogkörét;

               b)

               megtesz minden szükséges intézkedést, beleértve a belső adminisztratív utasítások elfogadását és a közlemények közzétételét is, annak érdekében, hogy a CEPOL e határozat rendelkezéseinek megfelelően működjön;

               c)

               elkészíti az előzetes költségvetés-tervezetet, az előzetes éves jelentést, valamint az igazgatótanácsnak benyújtandó munkaprogram előzetes tervezetét;

               d)

               végrehajtja a költségvetést;

               e)

               kapcsolatot tart fenn a tagállamok megfelelő szolgálataival;

               f)

               koordinálja a munkaprogram végrehajtását;

               g)

               elvégzi azokat az egyéb feladatokat, amelyekkel az igazgatótanács megbízza.

         (5)   Az igazgató tevékenységéért az igazgatótanácsnak tartozik felelősséggel.
   (6)   A Tanács kérésére az igazgató beszámol tevékenységéről. Ezt az Európai Parlament kérésére is megteheti.
   (7)   Az igazgató tárgyalást folytat a fogadó tagállam kormányával a székhelyről szóló megállapodásról, amelyet az igazgatótanács elé terjeszt.
   12. cikk
   A CEPOL titkársága
   A CEPOL titkársága a CEPOL működéséhez, valamint az éves program – és adott esetben további programok és kezdeményezések – végrehajtásához szükséges adminisztratív feladatokban segít.
   13. cikk
   A CEPOL titkárságának személyzete
   (1)   A CEPOL igazgatójára, valamint a CEPOL titkárságának e határozat hatálybalépését követően felvett személyzetére az Európai Közösségek tisztviselőinek személyzeti szabályzata és egyéb alkalmazottainak alkalmazási feltételei, illetve az említett személyzeti szabályzat és alkalmazási feltételek használatára vonatkozó, az Európai Közösségek intézményei által közösen elfogadott szabályok vonatkoznak.
   (2)   Az Európai Közösségek tisztviselőinek személyzeti szabályzatáról, egyéb alkalmazottainak alkalmazási feltételeiről, valamint a Bizottság tisztviselőire ideiglenesen alkalmazandó különleges intézkedések bevezetéséről szóló, 1968. február 29-i 259/68/EGK, Euratom, ESZAK rendelet (3) végrehajtása során a CEPOL az Európai Közösségek tisztviselőinek személyzeti szabályzatának 1a. cikke (2) bekezdése szerinti ügynökség.
   (3)   A személyzeti szabályzat által a kinevezésre jogosult hatóságra ruházott jogkört, valamint az egyéb alkalmazottak alkalmazási feltételei által a szerződéskötésre jogosult hatóságra ruházott jogkört – e határozat 10. cikkének (11) bekezdésével, valamint 11. cikke (4) bekezdésének a) pontjával összhangban – a CEPOL titkárságának személyzetére vonatkozóan a CEPOL gyakorolja.
   (4)   A CEPOL titkárságának személyzete az Európai Közösségek tisztviselőinek személyzeti szabályzata értelmében valamely intézmény által kirendelt tisztviselőkből, a tagállamok által kirendelt szakértőkből, illetve a CEPOL feladatainak ellátása függvényében a CEPOL által felvett egyéb alkalmazottakból áll, akik mindannyian ideiglenes alkalmazásban állnak.
   (5)   A nemzeti szakértőknek a tagállamokból a CEPOL titkárságához való kiküldése a Tanács Főtitkárságához kiküldött nemzeti szakértőkre és nemzeti katonai állományra vonatkozó szabályokról szóló, 2003. június 16-i 2003/479/EK tanácsi határozatnak (4) megfelelően történik, amelyet analógia útján kell alkalmazni.
   14. cikk
   Kapcsolattartók
   A CEPOL nemzeti kapcsolattartó pontjai valamennyi tagállamban létrehozhatók. A tagállamok ezen kapcsolattartók saját belátásuk szerinti megszervezéséhez való jogának sérelme nélkül, a kapcsolattartói feladatot lehetőleg a tagállamok igazgatótanácsi küldöttségeinek kell ellátniuk. A nemzeti kapcsolattartó biztosítja a CEPOL és az oktatási intézmények közötti hatékony együttműködést.
   IV. FEJEZET
   PÉNZÜGYI SZABÁLYOK
   15. cikk
   Költségvetés
   (1)   A CEPOL bevétele az egyéb bevételek sérelme nélkül a Közösségtől kapott – az Európai Unió általános költségvetésének a Bizottságra vonatkozó szakaszában szereplő – támogatásból áll.
   (2)   A CEPOL kiadásai tartalmazzák a személyzeti, az adminisztratív, az infrastrukturális és a működési költségeket.
   (3)   Az igazgató előirányzatot készít a CEPOL következő pénzügyi évre vonatkozó bevételeiről és kiadásairól, amelyet egy előzetes létszámtervvel együtt továbbít az igazgatótanácsnak.
   (4)   A bevételeknek és kiadásoknak egyensúlyban kell lenniük.
   (5)   Az igazgatótanács előirányzattervet készít, beleértve az előzetes munkaprogrammal kísért előzetes létszámtervet, amelyet minden év március 31-ig továbbít a Bizottságnak. Ha a Bizottság ellenvetéssel él az előirányzattervet illetően, az előirányzatterv kézhez vételétől számított harminc napon belül konzultációt folytat az igazgatótanáccsal.
   (6)   Az előirányzatot a Bizottság – az Európai Unió előzetes költségvetési tervezetével együtt – megküldi az Európai Parlamentnek és a Tanácsnak (a továbbiakban: „költségvetési hatóság”).
   (7)   Az előirányzat alapján a Bizottság a létszámtervhez általa szükségesnek tartott összegeket, valamint az általános költségvetés terhére juttatott támogatási összeget felveszi az Európai Unió általános költségvetésének előzetes tervezetébe, amelyet a Szerződés 272. cikkének megfelelően beterjeszt a költségvetési hatóság elé.
   (8)   A költségvetési hatóság engedélyezi a CEPOL-nak juttatandó támogatási előirányzatokat. A CEPOL létszámtervét a költségvetési hatóság fogadja el.
   (9)   Az igazgatótanács elfogadja a CEPOL költségvetését és létszámtervét. A költségvetés és a létszámterv az Európai Unió általános költségvetésének végleges elfogadását követően válik véglegessé; adott esetben ennek megfelelően értelemszerűen módosítandók.
   (10)   A költségvetés bármely – beleértve a létszámtervet érintő – módosításának az (5)–(9) bekezdésben meghatározott eljárás alapján kell történnie.
   (11)   Az igazgatótanács a lehető leghamarabb értesíti a költségvetési hatóságot az olyan projektek megvalósítására irányuló szándékáról, amelyek jelentős pénzügyi hatást gyakorolhatnak a költségvetés finanszírozására és különösen az olyan, ingatlannal kapcsolatos projektekről, mint például az épületek bérbevétele vagy megvásárlása. Erről tájékoztatja a Bizottságot.
   (12)   Ha a költségvetési hatóság valamely ága jelzi véleményezési szándékát, akkor véleményét a projektről szóló értesítést követő hat héten belül megküldi az igazgatótanácsnak.
   16. cikk
   A költségvetés végrehajtása és ellenőrzése
   (1)   Az igazgató végrehajtja a CEPOL költségvetését.
   (2)   A CEPOL számvitelért felelős tisztviselője az előzetes beszámolót és az arra a pénzügyi évre vonatkozó költségvetési és pénzgazdálkodásról szóló jelentést legkésőbb minden pénzügyi évet követő március 1-ig átadja a Bizottság számvitelért felelős tisztviselőjének. A Bizottság számvitelért felelős tisztviselője konszolidálja az intézmények és a decentralizált szervek előzetes beszámolóit az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendelet 128. cikke szerint (5).
   (3)   Legkésőbb a pénzügyi évet követő március 31-ig a Bizottság számvitelért felelős tisztviselője a CEPOL előzetes beszámolóját és az arra a pénzügyi évre vonatkozó költségvetési és pénzgazdálkodásról szóló jelentését megküldi a Számvevőszéknek. Az arra a pénzügyi évre vonatkozó költségvetési és pénzgazdálkodásról szóló jelentést az Európai Parlamentnek és a Tanácsnak is továbbítani kell.
   (4)   A költségvetési rendelet 129. cikke alapján, a CEPOL előzetes beszámolójára vonatkozó számvevőszéki észrevételek kézhezvételét követően az igazgató saját felelősségi körében elkészíti a CEPOL végleges elszámolását, és azt véleményezésre benyújtja az igazgatótanács elé.
   (5)   Az igazgatótanács véleményt nyilvánít a CEPOL végleges elszámolásáról.
   (6)   Legkésőbb a következő év július 1-jéig az igazgató elküldi a végleges elszámolást és az igazgatótanács véleményét a Bizottságnak, a Számvevőszéknek, az Európai Parlamentnek és a Tanácsnak.
   (7)   A végleges elszámolást közzé kell tenni.
   (8)   A Számvevőszék észrevételeire az igazgató legkésőbb szeptember 30-ig megküldi válaszát a Számvevőszéknek. Ezt a válaszát megküldi az igazgatótanácsnak is.
   (9)   A Tanács ajánlására az Európai Parlament n + 2. év április 30-a előtt mentesíti a CEPOL igazgatóját az n. évre vonatkozó költségvetés végrehajtására vonatkozó felelősség alól.
   17. cikk
   Pénzügyi rendelkezések
   Az igazgatótanács a Bizottsággal folytatott konzultációt követően egyhangúlag elfogadja a CEPOL-ra vonatkozó pénzügyi szabályokat. E szabályok nem térhetnek el az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. december 23-i 2343/2002/EK, Euratom bizottsági rendelettől (6), hacsak az ilyen eltérést kifejezetten nem teszi szükségessé a CEPOL működése, és a Bizottság ahhoz előzetes hozzájárulását adta. A költségvetési hatóságot értesíteni kell az ilyen eltérésekről.
   18. cikk
   A csalás elleni küzdelem
   (1)   A csalások, a korrupció és egyéb törvénytelen tevékenységek leküzdése érdekében az Európai Csaláselleni Hivatal (OLAF) által lefolytatott vizsgálatokra vonatkozó, 1999. május 25-i 1073/1999/EK európai parlamenti és tanácsi rendeletet (7) korlátozások nélkül alkalmazni kell.
   (2)   A CEPOL csatlakozik az Európai Csaláselleni Hivatal (OLAF) belső vizsgálatairól szóló, 1999. május 25-i intézményközi megállapodáshoz, és haladéktalanul kibocsátja a CEPOL igazgatójára, valamint a CEPOL titkárságának személyzetére vonatkozó megfelelő rendelkezéseket.
   (3)   A finanszírozásra vonatkozó döntések és a végrehajtási megállapodások, valamint az ezekből eredő jogi eszközök kifejezetten rendelkeznek arról, hogy a Számvevőszék és az OLAF szükség esetén helyszíni ellenőrzéseket folytathat azoknál, akik a CEPOL-tól pénzügyi támogatást kaptak, és azoknál a megbízottaknál, akik azt kiutalták.
   V. FEJEZET
   EGYÉB RENDELKEZÉSEK
   19. cikk
   Nyelvek
   A CEPOL-ra az Európai Gazdasági Közösség által használt nyelvek meghatározásáról szóló, 1958. április 15-i első rendelet (8) rendelkezései vonatkoznak. A 10. cikk (9) bekezdésének e) pontjában említett, a Tanácsnak szóló éves jelentést az Unió intézményeinek hivatalos nyelvein kell elkészíteni.
   20. cikk
   A dokumentumokhoz való hozzáférés
   Az igazgatótanács az igazgató javaslata alapján, legkésőbb hat hónappal e határozat hatályba lépését követően elfogadja a CEPOL dokumentumaihoz való hozzáférésre vonatkozó szabályokat, figyelembe véve a nyilvánosságnak az Európai Parlament, a Tanács és a Bizottság dokumentumaihoz történő hozzáféréséről szóló, 2001. május 30-i 1049/2001/EK európai parlamenti és tanácsi rendeletben (9) foglalt elveket és korlátozásokat.
   21. cikk
   Értékelés
   (1)   E határozat hatályba lépését követő öt éven belül, ezt követően pedig ötévente az igazgatótanács megbízást ad e határozat végrehajtásának, illetve a CEPOL tevékenységének független, külső értékelésére.
   (2)   Valamennyi értékelésnek ki kell térnie e határozat hatásának, a CEPOL tevékenysége és munkamódszere hasznosságának, jelentőségének, eredményességének és hatékonyságának, értékelésére.
   (3)   Az igazgatótanács megkapja az értékelést, és ajánlásokat készít a Bizottság számára a CEPOL struktúrájára és munkamódszereire vonatkozóan. Az értékelés eredményei és az ajánlások is az ötéves jelentés részét képezik, amelyet a 10. cikk (9) bekezdésének e) pontjával összhangban kell elkészíteni.
   22. cikk
   A Tanács határozatai
   Amikor a Tanács a 8. cikk (3) bekezdés, 10. cikk (9) bekezdésének d) és e) pontja, a 11. cikk (1) bekezdése, valamint a 16. cikk (9) bekezdése szerint jár el, tagjai minősített többséggel határoznak.
   VI. FEJEZET
   ÁTMENETI RENDELKEZÉSEK
   23. cikk
   Általános jogutódlás
   (1)   Az e határozattal létrehozott CEPOL az általános jogutód valamennyi, a 2000/820/IB határozattal létrehozott CEPOL által kötött szerződés, az általa vállalt felelősség, és a megszerzett ingatlanok tekintetében.
   (2)   A 11. cikk (7) bekezdésének sérelme nélkül, a 2000/820/IB határozat 4. cikkének (1) bekezdése alapján megkötött, székhelyről szóló megállapodás az e határozattal létrehozott CEPOL számára mindaddig hatályban marad, amíg hatályon kívül nem helyezik.
   24. cikk
   Az igazgató és a személyzet
   (1)   A 2000/820/IB határozat 4. cikkének (2) bekezdése alapján kinevezett igazgató hivatali ideje fennmaradó részére igazgató az e határozat 11. cikke értelmében.
   (2)   Ha az igazgató nem kíván vagy nem képes az (1) bekezdésnek megfelelően eljárni, az igazgatótanács ideiglenes igazgatót nevez ki legfeljebb tizennyolc hónapos időszakra, az e határozat 11. cikkének (1) bekezdésében előírt kinevezési eljárás lefolytatásáig.
   (3)   Az e határozat elfogadását megelőzően megkötött munkaszerződéseket tiszteletben kell tartani.
   (4)   A 2000/820/IB határozat alapján létrehozott CEPOL-hoz kihelyezett nemzeti szakértők jogosultak kiküldetésük folytatására a CEPOL-nál, e határozat 13. cikkének (5) bekezdésében említett szabályokkal összhangban.
   25. cikk
   Költségvetés
   (1)   A 2000/820/IB határozat 5. cikkének (3) bekezdése alapján a költségvetésre vonatkozóan létrehozott mentesítési eljárást a 2000/820/IB határozat 5. cikkének (3) bekezdése alapján elfogadott pénzügyi szabályzattal összhangban kell végrehajtani.
   (2)   A CEPOL által a 2000/820/IB határozat 5. cikkének (3) bekezdése alapján elfogadott pénzügyi szabályzattal összhangban, az e határozat hatályba lépése előtt tett kötelezettségvállalásokból származó minden olyan kiadást, amely a hatályba lépésig nem került kifizetésre, e határozatnak megfelelően a CEPOL költségvetéséből kell fedezni.
   (3)   E határozat hatályba lépését követő kilenc hónapos időszak lejárta előtt az igazgatótanács egyhangúlag megállapítja a (2) bekezdésben említett kiadásokat fedező összeget. A megfelelő összeget, melyet 2000/820/IB határozat 5. cikkének (3) bekezdése alapján jóváhagyott költségvetés felhalmozott többletéből finanszíroznak, átviszik az ezen határozat által megállapított 2006-os költségvetésbe, és az célhoz kötött bevételt képez a fenti kiadások fedezésére.
   Amennyiben a többlet nem elegendő a (2) bekezdésben említett kiadások fedezésére, a szükséges finanszírozást a tagállamok biztosítják a 2000/820/IB határozat alapján.
   (4)   A 2000/820/IB határozat 5. cikkének (3) bekezdése alapján jóváhagyott költségvetés többletének fennmaradó részét visszafizetik a tagállamoknak. Az egyes tagállamoknak fizetendő összegeket a CEPOL költségvetésébe fizetett, a 2000/820/IB határozat 5. cikkének (2) bekezdése alapján megállapított éves tagállami hozzájárulások alapján kell kiszámolni.
   Az előbbiekben említett fennmaradó részt a (3) bekezdésben említett összeg megállapítását és a 2000/820/IB határozat 5. cikkének (3) bekezdése alapján jóváhagyott, költségvetésre vonatkozó mentesítési eljárás lezárását követő három hónapon belül kell visszafizetni a tagállamoknak.
   (5)   A CEPOL folytatja azoknak a Közösség által finanszírozott projekteknek a végrehajtását, amelyekben a 2000/820/IB határozat alapján létrehozott CEPOL részt vesz, beleértve a CARDS és a MEDA program keretében elfogadott projekteket.
   26. cikk
   Munkaprogram és éves jelentés
   (1)   A 2000/820/IB határozat 3. cikke alapján elfogadott továbbképzési program a 10. cikk (9) bekezdésének d) pontjában említett munkaprogramnak minősül, az e határozat rendelkezéseivel összhangban elfogadott módosításokra is figyelemmel.
   (2)   A CEPOL 2005. évi tevékenységéről szóló éves jelentést a 2000/820/IB határozat 3. cikkében előírt eljárással összhangban kell elkészíteni.
   27. cikk
   Intézményi rendelkezések
   (1)   E határozat átmeneti rendelkezéseinek végrehajtása céljából a határozat 10. cikke alapján létrehozott igazgatótanács helyettesíti a 2000/820/IB határozat alapján létrehozott igazgatótanácsot.
   (2)   E határozat 28. cikkétől eltérve a 2000/820/IB határozat megfelelő rendelkezései, valamint az ezek végrehajtásához elfogadott szabályok és rendelkezések az e határozat átmeneti rendelkezéseinek végrehajtása céljából hatályban maradnak.
   28. cikk
   A hatálybalépést megelőzően előkészítendő intézkedések
   A 2000/820/IB határozat alapján létrehozott igazgatótanács, valamint az ugyanezen határozat alapján kinevezett igazgató előkészíti az alább felsorolt jogi eszközök elfogadását:

               a)

               az igazgatótanácsnak a 10. cikk (8) bekezdésében említett eljárási szabályzata;

               b)

               a CEPOL személyzetére vonatkozó, a 10. cikk (9) bekezdésének f) pontjában említett végrehajtási szabályok;

               c)

               a pályázók kiválasztására vonatkozó, a 11. cikk (1) bekezdésében említett szabályok;

               d)

               a 11. cikk (4) bekezdésének b) pontjában említett intézkedések;

               e)

               a CEPOL-ra vonatkozó, a 17. cikkben említett pénzügyi szabályok;

               f)

               a 18. cikk (2) bekezdésében előírt intézkedések;

               g)

               a CEPOL dokumentumaihoz való hozzáférésre vonatkozó, a 20. cikkben említett szabályok.

         VII. FEJEZET
   ZÁRÓ RENDELKEZÉSEK
   29. cikk
   Hatályon kívül helyezés
   E határozat VI. fejezetének sérelme nélkül a 2000/820/IB határozat hatályát veszti.
   30. cikk
   Hatálybalépés
   Ez a határozat 2006. január 1-jén lép hatályba. A 28. cikk azonban e határozatnak az Európai Unió Hivatalos Lapjában való kihirdetését követő naptól alkalmazandó.
   31. cikk
   Kihirdetés
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. szeptember 20-án.

            a Tanács részéről

            az elnökasszony

         M. BECKETT

      (1)  A 2005. április 12-én kibocsátott vélemény (a Hivatalos Lapban még nem tették közzé).

      (2)  HL L 336., 2000.12.30., 1. o. A legutóbb a 2004/567/IB határozattal (HL L 251., 2004.7.27., 20. o.) módosított határozat.

      (3)  HL L 56., 1968.3.4., 1. o. A legutóbb a 723/2004/EK, Euratom rendelettel (HL L 124., 2004.4.27., 1. o.) módosított rendelet.

      (4)  HL L 160., 2003.6.28., 72. o. A legutóbb a 2004/240/EK határozattal (HL L 74., 2004.3.12., 17. o.) módosított határozat.

      (5)  HL L 248., 2002.9.16., 1. o.

      (6)  HL L 357., 2002.12.31., 72. o.

      (7)  HL L 136., 1999.5.31., 1. o.

      (8)  HL 17., 1958.10.6., 358/58. o. A legutóbb a 2003-as csatlakozási okmánnyal módosított rendelet.

      (9)  HL L 145., 2001.5.31., 43. o.